sukhrobnurali/uzbek-legal-corpus huggingface dataset:
Oʻzbekiston Respublikasi Prezidentining 2006-yil 12-oktyabrdagi PF-3808-sonli “2006-yilning 1-noyabridan boshlab ish haqi, pensiyalar, stipendiyalar va ijtimoiy nafaqalar miqdorini oshirish toʻgʻrisida”gi Farmoni boʻyicha pensiyalarni qayta hisoblash tartibi toʻgʻrisidagi yoʻriqnomani tasdiqlash haqida
(decree, 2007-08-02)

Oʻzbekiston Respublikasi Prezidentining 2006-yil 12-oktabrdagi PF-3808-sonli “2006-yilning 1-noyabridan boshlab ish haqi, pensiyalar, stipendiyalar va ijtimoiy nafaqalar miqdorini oshirish toʻgʻrisida”gi Farmoni ijrosini taʼminlash maqsadida qaror qilamiz: 1. Oʻzbekiston Respublikasi Prezidentining 2006-yil 12-oktabrdagi PF–3808-sonli “2006-yilning 1-noyabridan boshlab ish haqi, pensiyalar, stipendiyalar va ijtimoiy nafaqalar miqdorini oshirish toʻgʻrisida”gi Farmoni boʻyicha pensiyalarni qayta hisoblash tartibi toʻgʻrisidagi yoʻriqnoma ilovaga* muvofiq tasdiqlansin. 2. Mehnat va aholini ijtimoiy muhofaza qilish vazirligi va Moliya vazirligining 2006-yil 15-iyundagi 117 va 55 sonli, “Oʻzbekiston Respublikasi Prezidentining 2006-yil 9-iyundagi PF-3761-sonli “2006-yilning 1-iyulidan boshlab ish haqi, pensiyalar, stipendiyalar va ijtimoiy nafaqalar miqdorini oshirish toʻgʻrisida”gi Farmoni boʻyicha pensiyalarni qayta hisoblash tartibi toʻgʻrisidagi yoʻriqnomani tasdiqlash haqida qaror (2006-yil 19-iyun, roʻyxat raqami 1585 — Oʻzbekiston Respublikasining Qonun hujjatlari toʻplami, 2006-yil, 25-26-son, 240-modda) 2006-yil 1-noyabrdan oʻz kuchini yoʻqotgan deb hisoblansin. 3. Mazkur qaror Oʻzbekiston Respublikasi Adliya vazirligida davlat roʻyxatidan oʻtkazilgan sanadan boshlab 10 kundan keyin kuchga kiritilsin.
MEHNATGA HAQ TOʻLAShNING YAGONA TARIF SETKASINI YaNADA TAKOMILLAShTIRISh TOʻGʻRISIDA
(resolution, 2009-08-01)

Oʻzbekiston Respublikasi Prezidentining “2006-yilning 1-noyabridan boshlab ish haqi, pensiyalar, stipendiyalar va ijtimoiy nafaqalar miqdorini oshirish toʻgʻrisida” 2006-yil 12-oktabrdagi PF-3808-son Farmonini bajarish yuzasidan hamda ish haqining ragʻbatlantiruvchi ahamiyatini yanada kuchaytirish maqsadida Vazirlar Mahkamasi qaror qiladi: 1. Boshlangʻich razryadning miqdorida belgilangan eng kam oylik ish haqi tarif stavkasi Mehnatga haq toʻlashning yagona tarif setkasiga asos qilib olinsin va yangi tarif koeffitsiyentlari 1-ilovaga muvofiq tasdiqlansin. 2. Vazirlar Mahkamasining “Tibbiyot xodimlari mehnatiga haq toʻlashning takomillashtirilgan tizimini tasdiqlash toʻgʻrisida” 2005-yil 21-dekabrdagi 276-son qaroriga 1-ilova (Oʻzbekiston Respublikasi QT, 2005-y., 12-son, 64-modda) 2-ilovaga muvofiq tahrirda bayon qilinsin. 3. Vazirlar Mahkamasining “Mehnatga haq toʻlashning yagona tarif setkasini yanada takomillashtirish toʻgʻrisida” 2006-yil 20-iyundagi 120-son qarori oʻz kuchini yoʻqotgan deb hisoblansin. 4. Ushbu qaror 2006-yil 1-noyabrdan boshlab kuchga kiradi. 5. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin.
BUDJET MABLAGʻLARI TAQSIMLOVChI (OLUVChI)LARNING ShAXSIY HISOBVARAQLARINI OChISh VA YoPISh BOʻYIChA VAQTINChALIK QOIDALARNI TASDIQLASh HAQIDAGI BUYRUQQA OʻZGARTIRISh VA QOʻShIMChALAR KIRITISh TOʻGʻRISIDA
(order, 2007-12-15)

Oʻzbekiston Respublikasining “Davlat budjeti gʻaznachilik ijrosi toʻgʻrisida”gi Qonuni va Oʻzbekiston Respublikasi Prezidentining 2005-yil 27-dekabrdagi PQ-244-sonli “Oʻzbekiston Respublikasining 2006-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida”gi qarorining (Oʻzbekiston Respublikasi Qonun hujjatlari toʻplami, 2005-y., 52-son, 386-modda) 18-bandiga asosan buyuraman: 1. Budjet mablagʻlari taqsimlovchi (oluvchi)larning shaxsiy hisobvaraqlarini ochish va yopish boʻyicha vaqtinchalik qoidalarni tasdiqlash haqida”gi Oʻzbekiston Respublikasi Moliya vazirligining 2006-yil 27-iyundagi 59-son buyrugʻiga (2006-yil 24-iyul, roʻyxat raqami 1600 — Oʻzbekiston Respublikasi Qonun hujjatlari toʻplami, 2006-y., 30-son, 297-modda) ilovaga* muvofiq oʻzgartirish va qoʻshimchalar kiritilsin. 2. Mazkur buyruq Oʻzbekiston Respublikasi Adliya vazirligida davlat roʻyxatidan oʻtkazilgan kundan boshlab oʻn kun oʻtgandan keyin kuchga kiradi.
UMUMIY FOYDALANILADIGAN AVTOMOBIL YOʻLLARINI LOYIHALAShTIRISh, QURISh VA REKONSTRUKSIYA QILISh TARTIBINI TAKOMILLAShTIRISh ChORA-TADBIRLARI TOʻGʻRISIDA
(resolution, 2017-08-21)

Umumiy foydalaniladigan avtomobil yoʻllarini loyihalashtirish, qurish va rekonstruksiya qilish tartibini takomillashtirish, shuningdek Respublika yoʻl fondi hisobidan yoʻl tarmogʻining ekspluatatsiya qilish va pudratchi tashkilotlari faoliyatini moliyalashtirishni maqbullashtirish maqsadida: 1. Quyidagilar: Umumiy foydalaniladigan yoʻllarni loyihalashtirish, qurish va rekonstruksiya qilish tartibi toʻgʻrisidagi nizom 1-ilovaga* muvofiq; Oʻzbekiston Respublikasi Moliya vazirligi huzuridagi Respublika yoʻl fondining yangilangan nizomi 2-ilovaga* muvofiq; Oʻzbekiston Respublikasi Moliya vazirligi huzuridagi Respublika yoʻl fondi daromadlari shakllanishi va mablagʻlarini sarflash tartibi toʻgʻrisidagi yangilangan nizom 3-ilovaga* muvofiq tasdiqlansin. 2. Oʻzbekiston Respublikasi Moliya vazirligi huzuridagi Respublika yoʻl fondi “Oʻzavtoyoʻl” DAK, Davarxitektqurilish va Qoraqalpogʻiston Respublikasi Vazirlar Kengashi va viloyatlar hokimliklari huzuridagi yagona buyurtmachi xizmatlari bilan birgalikda umumiy foydalaniladigan avtomobil yoʻllarini loyihalashtirish, qurish va rekonstruksiya qilishning belgilangan tartibiga qatʼiy amal qilinishini, koʻrsatilgan maqsadlarga ajratilgan mablagʻlardan oqilona va samarali foydalanishni taʼminlasin. Oʻzbekiston Respublikasi Moliya vazirligi Respublika yoʻl fondining avtomobil yoʻllarini qurish, rekonstruksiya qilish, taʼmirlash va ekspluatatsiya qilishga ajratilgan mablagʻlaridan maqsadli va oqilona sarflanish ustidan qatʼiy nazorat oʻrnatsin. 3. Oʻzbekiston Respublikasi Vazirlar Mahkamasining “Oʻzavtoyoʻl” davlat-aksiyadorlik kompaniyasi va Oʻzbekiston Respublikasi Moliya vazirligi huzuridagi Respublika yoʻl jamgʻarmasi faoliyatini tashkil etish masalalari toʻgʻrisida” 2003-yil 21-avgustdagi 361-sonli qarorining 7-bandidagi 2, 3 va 5-xatboshilari hamda mazkur qarorning 5, 6 va 8-ilovalari oʻz kuchini yoʻqotgan deb hisoblansin. 4. Oʻzbekiston Respublikasi Adliya vazirligi bir oy muddatda qonun hujjatlariga mazkur qarordan kelib chiqadigan oʻzgartish va qoʻshimchalar boʻyicha Vazirlar Mahkamasiga takliflar kiritsin. 5. Mazkur qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
XALQARO SHARTNOMANI TASDIQLASH TOʻGʻRISIDA
(resolution, 2006-10-20)

1. Quyidagilar tasdiqlansin: 2006-yil 2-mayda Islomobod shahrida imzolangan (Pokiston Islom Respublikasi): Oʻzbekiston Respublikasi Hukumati bilan Pokiston Islom Respublikasi Hukumati oʻrtasida Kichik va xususiy tadbirkorlikni qoʻllab-quvvatlash sohasida hamkorlik toʻgʻrisidagi Bitim; Oʻzbekiston Respublikasi Hukumati bilan Pokiston Islom Respublikasi Hukumati oʻrtasida Oʻsimliklar karantini sohasida hamkorlik toʻgʻrisidagi Bitimlar tasdiqlansin. 2. Oʻzbekiston Respublikasi Tashqi ishlar vazirligi Oʻzbekiston Respublikasi mazkur xalqaro shartnomalarni kuchga kirishi uchun zarur boʻlgan ichki davlat tartib-qoidalarini bajargani toʻgʻrisida tegishli bildirishnoma yoʻllasin. 3. Oʻzbekiston Respublikasi Bosh vazir oʻrinbosarlari va tegishli vazirlik, idoralarning rahbarlari ushbu xalqaro shartnomalar kuchga kirgandan keyin belgilangan tartibda Oʻzbekiston Respublikasi majburiyatlari ijrosi ustidan nazoratni taʼminlasinlar. 4. Mazkur qarorning ijrosini nazorat qilish Oʻzbekiston Respublikasi Bosh vaziri Sh. Mirziyoyev zimmasiga yuklatilsin.
OʻRTA MAXSUS, KASB-HUNAR TAʼLIMI MUASSASALARI BITIRUVChILARI — YoSh MUTAXASSISLARNING IShGA JOYLAShIShI UChUN LAVOZIM, KASBLAR ROʻYXATINI TASDIQLASh TOʻGʻRISIDA
(resolution, 2022-05-10)

Oʻzbekiston Respublikasi Prezidentining 2006-yil 27-iyuldagi PQ-427-sonli “Umumtaʼlim maktablari bitiruvchilarini akademik litseylar va kasb-hunar kollejlarida taʼlim olishini yanada kengaytirish chora-tadbirlari toʻgʻrisida”gi qarorining 6-bandini ijro qilish maqsadida qaror qilamiz: 1. Ilova* qilinayotgan “Oʻrta maxsus, kasb-hunar taʼlimi muassasalari bitiruvchilari — yosh mutaxassislarning ishga joylashishi uchun lavozim, kasblar roʻyxati” tasdiqlansin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtgandan soʻng oʻn kundan keyin kuchga kiradi.
Ramazon hayitini nishonlash toʻgʻrisida
(resolution, 2020-09-28)

Muborak Ramazon hayitining xalqimiz maʼnaviy hayotidagi oʻrni va ahamiyatini eʼtiborga olib hamda Oʻzbekiston Respublikasi Prezidentining “Roʻza hayitini dam olish kuni deb eʼlon qilish toʻgʻrisida” 1992-yil 27-martdagi PF-368-son Farmoniga muvofiq: 1. 2006-yilda Ramazon hayitining birinchi kuni 23-oktabrga toʻgʻri kelishi haqida Oʻzbekiston musulmonlari idorasi murojaatini inobatga olib, 2006-yil 23-oktabr dam olish kuni deb belgilansin va mamlakatimizda bayram sifatida keng nishonlansin. 2. Mutasaddi idora va jamoat tashkilotlari Ramazon hayitining joylarda tartibli va yuqori darajada oʻtishi uchun tegishli tadbirlarni amalga oshirsinlar.
OʻZBEKISTON RESPUBLIKASI HUKUMATINING AYRIM QARORLARIGA OʻZGARTIRISHLAR KIRITISH TOʻGʻRISIDA
(resolution, 2025-12-16)

Oʻzbekiston Respublikasi hududida lotereyalar, totalizatorlar va tavakkalchilikka asoslangan boshqa oʻyinlar tashkil etish faoliyatini amalga oshirishni tartibga solish maqsadida Vazirlar Mahkamasi qaror qiladi: 1. Oʻzbekiston Respublikasi Hukumatining ilovaga muvofiq ayrim qarorlariga 2007-yil 1-yanvardan boshlab oʻzgartirishlar kiritilsin. 2. Vazirliklar va idoralar Oʻzbekiston Respublikasi Adliya vazirligi bilan birgalikda bir oy muddatda idoraviy normativ hujjatlarning ushbu qarorga muvofiqlashtirilishini taʼminlasinlar. 3. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin. 1. Vazirlar Mahkamasining 1999-yil 5-fevraldagi 54-son qarori (Oʻzbekiston Respublikasi QT, 1999-y., 2-son, 9-modda) bilan tasdiqlangan Mahsulot (ishlar, xizmatlar)ni ishlab chiqarish va sotish xarajatlarining tarkibi hamda moliyaviy natijalarni shakllantirish tartibi toʻgʻrisida nizomga 1-ilova II boʻlimining nomi quyidagi tahrirda bayon qilinsin: “Banklar, sugʻurta tashkilotlari, videosalonlar, videokoʻrsatuv, video va audioga yozish punktlari, kimoshdi savdolari, kazino, nodavlat organlari tomonidan oʻtkaziladigan lotereya oʻyinlari, ommaviy konsert-tomosha tadbirlari, shuningdek 1995-yil 1-yanvargacha amalda boʻlgan soliq solish tartibini saqlab qolgan xorijiy investitsiyalar ishtirokidagi ishlab chiqarish korxonalari uchun soliq olinadigan bazadan chiqarilmaydigan xarajatlarning qoʻshimcha moddalari”. 4. Vazirlar Mahkamasining “Jinoiy faoliyatdan olingan daromadlarni legallashtirishga va terrorizmni moliyalashtirishga qarshi kurashish bilan bogʻliq axborotni berish tartibi toʻgʻrisida” 2006-yil 30-iyundagi 126-son qaroriga 2-ilova (Pul mablagʻlari va boshqa mulk bilan bogʻliq operatsiyalar toʻgʻrisida maʼlumotlar)ga 1-ilovadagi (Oʻzbekiston Respublikasi QT, 2006-y., 6-son, 47-modda) “Tavakkalchilikka asoslangan oʻyin avtomatlari zallari tashkil etish faoliyatini amalga oshiruvchi yuridik shaxslar” pozitsiyasi chiqarib tashlansin.
OʻZBEKISTON RESPUBLIKASI PREZIDENTINING BAʼZI HUJJATLARIGA OʻZGARTIShLAR KIRITISh TOʻGʻRISIDA
(decree, 2021-04-30)

Oʻzbekiston Respublikasi Prezidentining “Oʻzbekiston “Oʻzkommunxizmat” agentligi faoliyatini takomillashtirish va kommunal xoʻjalik korxonalarini moliyaviy sogʻlomlashtirish chora-tadbirlari toʻgʻrisida” 2006-yil 17-avgustdagi PQ-445-sonli qaroriga muvofiq: 2. Oʻzbekiston Respublikasi Prezidentining “Oʻzbekiston Respublikasining 2006-yilgi asosiy makroiqtisodiy koʻrsatkichlari prognozi va Davlat budjeti parametrlari toʻgʻrisida” 2005-yil 27-dekabrdagi PQ-244-sonli qaroriga quyidagi oʻzgartishlar kiritilsin: 6-banddagi “Oʻzkommunxizmat” agentligining hududiy gaz taʼminoti korxonalari” soʻzlari “Oʻztransgaz” AK mintaqalararo unitar korxonasi” soʻzlari bilan almashtirilsin”; 12-1-ilovada “tovar nomlari” jadvalidagi 16-pozitsiyada “Oʻzkommunxizmat” agentligi HGTK” soʻzlari “Oʻztransgaz” AK mintaqalararo unitar korxonasi” soʻzlari bilan almashtirilsin”; 3. Mazkur Farmonning ijrosini nazorat qilish Mamlakatni isloh qilish va yangilashning huquqiy bazasini takomillashtirish masalalari boʻyicha Davlat maslahatchisining xizmati (F.X. Otaxonov) zimmasiga yuklansin.
ANDIJON VILOYATI DAVLAT BOSHQARUVI ORGANLARI TUZILMASINI TAKOMILLASHTIRISH VA FAOLIYATINING SAMARADORLIGINI OSHIRISH TOʻGʻRISIDA
(resolution, 2025-11-26)

2006-yilning 13-oktabrida boʻlib oʻtgan Andijon viloyati xalq deputatlari Kengashining navbatdan tashqari sessiyasida qoʻyilgan vazifalarni soʻzsiz bajarish, shuningdek qishloq xoʻjaligida islohotlarni chuqurlashtirishga koʻmaklashish, qishloq xoʻjaligi boshqaruv tuzilmasini yanada takomillashtirish, iqtisodiyotni isloh qilish va erkinlashtirish boʻyicha ustuvor vazifalarni amalga oshirishda shaxsiy masʼuliyatni kuchaytirish maqsadida. 1. Xodimlar soni 48 kishidan iborat Andijon viloyati hokimligi boshqaruv apparatining yangi tuzilmasi ilovaga* muvofiq tasdiqlansin. 2. Mazkur Qarorning ijrosini nazorat qilish Oʻzbekiston Respublikasi Bosh vaziri Sh.M. Mirziyoyev zimmasiga yuklansin.
QIMMATLI QOGʻOZLAR BILAN OPERATSIYALARNI AMALGA OShIRISh HUQUQI UChUN JISMONIY ShAXSLARNI ATTESTATSIYA (QAYTA ATTESTATSIYA) QILISh TOʻGʻRISIDAGI NIZOMGA OʻZGARTIRISh VA QOʻShIMChALAR KIRITISh HAQIDA
(order, 2022-10-18)

Oʻzbekiston Respublikasi Vazirlar Mahkamasining 1996-yil 30-martdagi 126-sonli qarori bilan tasdiqlangan Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi toʻgʻrisidagi nizomga asosan buyuraman: 1. Oʻzbekiston Respublikasi Davlat mulki qoʻmitasi huzuridagi Qimmatli qogʻozlar bozori faoliyatini muvofiqlashtirish va nazorat qilish markazi tomonidan 1999-yil 1-martda tasdiqlangan Qimmatli qogʻozlar bilan operatsiyalarni amalga oshirish huquqi uchun jismoniy shaxslarni attestatsiya (qayta attestatsiya) qilish toʻgʻrisidagi nizomga (1999-yil 3-mart, roʻyxat raqami 660) oʻzgartirish va qoʻshimchalar ilovaga* muvofiq tasdiqlansin. 2. Ushbu buyruq Oʻzbekiston Respublikasi Adliya vazirligida davlat roʻyxatiga olingan kundan oʻn kun oʻtgach amalga kiritilsin.
KORXONA (OBYEKT)LARNI SOTIShDAN OLDIN TAYYORLASh TOʻGʻRISIDAGI NIZOMNI TASDIQLASh HAQIDA
(resolution, 2018-03-17)

Oʻzbekiston Respublikasi Prezidentining 2006-yil 26-apreldagi “Oʻzbekiston Respublikasi Davlat mulki qoʻmitasi faoliyatini takomillashtirishga doir chora-tadbirlar toʻgʻrisida”gi PQ–335 sonli qaroriga (Oʻzbekiston Respublikasi Qonun hujjatlari toʻplami, 2006-y., 18-son, 147-modda) asosan va korxona (obyekt)lar faoliyati samaradorligini, ularni keyinchalik strategik investorlarga sotish uchun har tomonlama tatbiq qilish maqsadida Oʻzbekiston Respublikasi Davlat mulkini boshqarish davlat qoʻmitasi qaror qiladi: 1. Korxona (obyekt)larni sotishdan oldin tayyorlash toʻgʻrisidagi nizom ilovaga* muvofiq tasdiqlansin. 2. Ushbu qaror Oʻzbekiston Respublikasi Adliya vazirligida davlat roʻyxatidan oʻtkazilgandan kundan boshlab 10 kun oʻtgach keyin kuchga kiradi.
2001 YIL 31 MAYDA MINSKDA IMZOLANGAN EVROSIYO IQTISODIY HAMJAMIYATINING IMTIYOZLARI VA IMMUNITETLARI TOʻGʻRISIDAGI KONVENSIYAGA OʻZBEKISTON RESPUBLIKASINING QOʻShILIShI HAQIDA
(law, 2006-10-13)

2001-yil 31-mayda Minskda imzolangan Yevrosiyo iqtisodiy hamjamiyatining imtiyozlari va immunitetlari toʻgʻrisidagi Konvensiyaga qoʻshilinsin.
1999 YIL 26 FEVRALDA MOSKVADA IMZOLANGAN BOJXONA ITTIFOQI VA YAGONA IQTISODIY HUDUD TOʻGʻRISIDAGI ShARTNOMAGA OʻZBEKISTON RESPUBLIKASINING QOʻShILIShI HAQIDA
(law, 2006-10-13)

1999-yil 26-fevralda Moskvada imzolangan Bojxona ittifoqi va Yagona iqtisodiy hudud toʻgʻrisidagi Shartnomaga qoʻshilinsin.
Oʻzbekiston Respublikasi Tashqi iqtisodiy aloqalar, investitsiyalar va savdo vazirligi tizimiga kiradigan tashqi savdo tashkilotlari boshqaruvi raislari hamda direktorlari lavozimlarini Oʻzbekiston Respublikasi Vazirlar Mahkamasi nomenklaturasiga kiritish toʻgʻrisida
(resolution, 2016-03-09)

Tashqi iqtisodiy faoliyat sohasida yagona davlat siyosati oʻtkazilishini taʼminlash hamda Oʻzbekiston Respublikasi Tashqi iqtisodiy aloqalar, investitsiyalar va savdo vazirligi tizimiga kiradigan tashqi savdo kompaniyalari rahbarlarining ularga yuklangan vazifalarning samarali bajarilishi uchun shaxsan javobgarligini oshirish maqsadida Vazirlar Mahkamasi qaror qiladi: 1. Oʻzbekiston Respublikasi Tashqi iqtisodiy aloqalar, investitsiyalar va savdo vazirligi tizimiga kiradigan ilovaga muvofiq tashqi savdo tashkilotlari boshqaruvi raislari hamda direktorlari lavozimlari Oʻzbekiston Respublikasi Vazirlar Mahkamasi nomenklaturasiga kiritilsin. 2. Tashqi iqtisodiy aloqalar, investitsiyalar va savdo vaziri (E.M. Gʻaniyev) bir hafta muddatda Oʻzbekiston Respublikasi Vazirlar Mahkamasiga kompaniyalar rahbarlarining nomenklaturaga muvofiq lavozimlariga tavsiya etilayotgan nomzodlar boʻyicha takliflar kiritsin. 3. Belgilab qoʻyilsinki, ilovaga muvofiq tashqi savdo kompaniyalarining rahbarlari aksiyadorlar umumiy yigʻilishida lavozimga tayinlanadi va lavozimdan ozod qilinadi, keyinchalik Oʻzbekiston Respublikasi Vazirlar Mahkamasi qarori bilan tasdiqlanadi. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Azimov zimmasiga yuklansin. T/r Tashkilotlar nomi Lavozimlar nomi 1. “Oʻztadbirkoreksport” AJ Boshqaruvi raisi hamda direktorlar 2. “Oʻzsanoateksport” AJ Boshqaruvi raisi hamda direktorlar
“OʻZBEKISTON RESPUBLIKASI SOGʻLIQNI SAQLASH AʼLOCHISI” KOʻKRAK NISHONINI TAʼSIS ETISH TOʻGʻRISIDA
(resolution, 2021-10-14)

Sogʻliqni saqlash tizimi xodimlarining masʼuliyatli va murakkab mehnatini moddiy ragʻbatlantirish va taqdirlash tizimini takomillashtirish, oʻz hayotini oliyjanob ishga — insonning sogʻligʻi va hayoti toʻgʻrisida gʻamxoʻrlik qilishga bagʻishlagan tibbiyot xodimlari faoliyatining obroʻ-eʼtibori va ijtimoiy ahamiyatini oshirish maqsadida Vazirlar Mahkamasi qaror qiladi: 1. “Oʻzbekiston Respublikasi sogʻliqni saqlash aʼlochisi” koʻkrak nishoni taʼsis etilsin. 2. “Oʻzbekiston Respublikasi sogʻliqni saqlash aʼlochisi” koʻkrak nishoni toʻgʻrisidagi nizom va uning tavsifi 1, 2-ilovalarga muvofiq tasdiqlansin. 3. Oʻzbekiston Respublikasi Markaziy banki huzuridagi “Davlat belgisi” DUK Oʻzbekiston Respublikasi Sogʻliqni saqlash vazirligining buyurtmanomasi boʻyicha belgilangan tartibda “Oʻzbekiston Respublikasi sogʻliqni saqlash aʼlochisi” koʻkrak nishonlari va ularga guvohnoma blankalari tayyorlanishini taʼminlasin. 4. Mazkur qarorning bajarilishini nazorat qilish Oʻzbekiston Respublikasi Bosh vazirining oʻrinbosari R.S. Qosimov zimmasiga yuklansin. 1. “Oʻzbekiston Respublikasi sogʻliqni saqlash aʼlochisi” koʻkrak nishoni bilan sogʻliqni saqlash xodimlari hamda aholi sogʻligʻini mustahkamlash ishida oʻzini koʻrsatgan, yetarlicha ish tajribasiga va kasb malakasiga ega boʻlgan, oʻz faoliyatida yuqori natijalarga erishgan shaxslar mukofotlanadi. 2. “Oʻzbekiston Respublikasi sogʻliqni saqlash aʼlochisi” koʻkrak nishoni bilan mazkur Nizomning birinchi bandida koʻrsatilgan xizmatlari uchun Oʻzbekiston Respublikasi fuqarosi boʻlmagan shaxslar ham mukofotlanishi mumkin. 3. “Oʻzbekiston Respublikasi sogʻliqni saqlash aʼlochisi” koʻkrak nishoni bilan mukofotlash tartibi Oʻzbekiston Respublikasi Sogʻliqni saqlash vazirligi tomonidan belgilanadi. 4. “Oʻzbekiston Respublikasi sogʻliqni saqlash aʼlochisi” koʻkrak nishoni koʻkrakning chap tomoniga, Oʻzbekiston Respublikasi davlat mukofotlaridan keyin taqiladi. 5. “Oʻzbekiston Respublikasi sogʻliqni saqlash aʼlochisi” koʻkrak nishoni takroran berilmaydi. “Oʻzbekiston Respublikasi sogʻliqni saqlash aʼlochisi” koʻkrak nishoni sariq rangdagi jezdan tayyorlanadi va 34 mm diametrli doiradan iborat boʻladi. Nishonning qalinligi 2 mm. Koʻkrak nishonining old tomonida markazda orqadan taralayotgan quyosh nurlarida tibbiyot xodimlarining ramzi – ilon chirmashgan jom tasvirlangan, qoʻyi cheti boʻylab — “SOGʼLIQNI SAQLASH AʼLOCHISI” yozuvi bitilgan lenta bor. Soʻl va oʻng yon tomonlarda — dafna novdasi joylashgan. Yuqori qismida, uchida sakkiz burchakli yulduz joylashgan. Koʻkrak nishonining orqa tomonida markazda nishon uning yordamida qaytarma yoqaga mahkamlanadigan toʻgʻnagʻich bor. Tasvir va yozuv — qabariq.
OʻZBEKISTON RESPUBLIKASI PREZIDENTINING AYRIM QARORLARIGA OʻZGARTISh VA QOʻShIMChALAR KIRITISh TOʻGʻRISIDA
(resolution, 2021-04-30)

Oʻzbekiston Respublikasi Prezidentining “Fan va texnologiyalar rivojlanishini muvofiqlashtirish va boshqarishni takomillashtirish chora-tadbirlari toʻgʻrisida” 2006-yil 7-avgustdagi PQ-436-sonli qaroriga muvofiq: 1. Oʻzbekiston Respublikasi Prezidentining ayrim qarorlariga ilovaga muvofiq oʻzgartishlar kiritilsin. 2. Mazkur Farmonning ijrosini nazorat qilish Mamlakatni isloh qilish va yangilashning huquqiy bazasini takomillashtirish masalalari boʻyicha Davlat maslahatchisining xizmati (F.X. Otaxonov) zimmasiga yuklansin. 2. Oʻzbekiston Respublikasi Prezidentining “Iqtisodiy tadqiqotlarni tashkil qilishni takomillashtirishga oid qoʻshimcha chora-tadbirlar toʻgʻrisida” 2005-yil 2-avgustdagi PQ-143-son qarorining 6-bandi ikkinchi xatboshi va uning 2-ilovasidagi 25-bandi ikkinchi xatboshi olib tashlansin.
OʻZBEKISTON RESPUBLIKASI PREZIDENTINING AYRIM FARMONLARIGA OʻZGARTISh VA QOʻShIMChALAR KIRITISh TOʻGʻRISIDA
(decree, 2021-04-30)

Oʻzbekiston Respublikasi Prezidentining “Fan va texnologiyalar rivojlanishini muvofiqlashtirish va boshqarishni takomillashtirish chora-tadbirlari toʻgʻrisida” 2006-yil 7-avgustdagi PQ–436-sonli qarori qabul qilinishi munosabati bilan: 1. Oʻzbekiston Respublikasi Prezidentining ayrim farmonlariga ilovaga muvofiq oʻzgartish va qoʻshimchalar kiritilsin. 2. Mazkur Farmonning ijrosini nazorat qilish Mamlakatni isloh qilish va yangilashning huquqiy bazasini takomillashtirish masalalari boʻyicha Davlat maslahatchisining xizmati (F.X. Otaxonov) zimmasiga yuklansin. 1. Oʻzbekiston Respublikasi Prezidenti Farmoni bilan tasdiqlangan Respublika ixtisoslashtirilgan tibbiy markazini barpo etish va uning faoliyatini tashkil qilish tartibi toʻgʻrisida 2003-yil 26-fevraldagi PF-3214-son Farmoni Nizomining 6-bandi yettinchi xatboshisidagi “Fan va texnologiyalar boʻyicha markaz” soʻzlari “Oʻzbekiston Respublikasi Sogʻliqni saqlash vazirligi” soʻzlari bilan almashtirilsin.